**NYHET! PRØVEORDNING MED BLOMSTERFOND I AVERØY FRA 15. AUGUST 2017**

Fellesrådet har - etter flere innspill, og i samråd med de 3 menighetsrådene - vedtatt en prøveordning med opprettelse av et blomsterfond som kan benyttes til forskjønnelse av de 4 gravplassene i Averøy. I Eide har en tilsvarende ordning for både kirka, kapellet og gravplassene fungert veldig godt, og bidratt til det er penger til mer enn det som kan tillates med fellesrådets begrensede ressurser.

Blomsterfondet i Averøy vil gjelde gravplassene i Averøy og uteområdene rundt kirkene. Fondet, som er ment som et alternativ til blomsterhilsen, og ikke øremerket minnegave, er tenkt å fungere som følger:

Ved bisettelser og begravelser gis familie, venner og kjente som ønsker å vise medfølelse i forbindelse med en gravferd muligheten til å gi en pengegave til blomsterfondet, som alternativ til å kjøpe blomster til den avdødes gravferd. De som gir en slik gave vil få navnene ført opp i en protokoll som overleveres til de pårørende i forbindelse med begravelsen. Navnene kan leses opp i kirken (kryss av på skjema), og vil uansett bli gjort kjent for de pårørende. Pengene som kommer inn på blomsterfondet i forbindelse med gravferden, blir øremerket til det gravstedet som den avdøde stedes til hvile på. Fellesrådet v/ kirkevergen vil avgjøre hva gaven skal benyttes til. Både gravstedet, men også utearealet rundt kirkene får glede av disse midlene. Det kan være blomster til fellesareal, bautaer og lignende. For øvrig kan midlene brukes til å foreta oppgradering av utstyr og «inventar» som man ofte ikke finner rom for i et begrenset fellesrådsbudsjett, som f.eks nye benker, vannkanner, bårevogner, anleggelse av minnelunder med mer.

Det er ikke tanken at pengene skal erstatte kommunens bidrag og forpliktelser, men være et supplement slik at gravplassene til enhver tid er så velholdt og tiltalende som mulig.

Følgende retningslinjer vil ligge til grunn for gaver til Averøy blomsterfond:

* Prøveordning med blomsterfond opprettes fra 15. august 2017, og vil vare i 3 år. Ordningen vil første gang bli evaluert 1. kvartal 2018.
* Fellesrådet ved kirkevergen står ansvarlig for blomsterfondet og bruken av midlene.
* Averøy blomsterfond har **kontonummer 3930.06.40595** i Sparebank1 Nordvest**.**

**SLIK GÅR DU FREM:**

1. Gave som ønskes medtatt i blomsterfond-protokollen til pårørende må meddelesskriftlig på eget skjema eller i en e-post. Skjemaet finner du på kommunens servicekontor og på kirkekontoret, i tillegg til at det ligger på nettsiden vår, www.kirkeniaveroy.no
2. Den skriftlige meldingen må inneholde følgende:
* **Navn på avdøde** som gaven skal knyttes til,
* **Hvem hilsenen skal være fra** (Hvilke navn som skal skrives i protokollen som gis til de pårørende)
1. Utfylt skjema / melding må **leveres senest kl. 12.00 dagen før begravelsen** direkte til Averøy kirkekontor i åpningstiden, i postkassen vår på innsiden av gjerdet (ved avfallsdunkene) eller sendes på e-post til kirkekontoret@kirkeniaveroy.no.
2. Oppgitt gavebeløp bes overført samme dag til Averøy blomsterfond, **konto 3930.06.40595** i Sparebank1 Nordvest, og merkes med avdødes navn.
* Alle som har gitt skriftlig melding med nødvendig info til kirkekontoret innen oppgitt frist (se over) vil få navnet oppført i protokollen som gis til pårørende i gravferden. Navnene leses normalt ikke opp i kirken i forbindelse med gravferden.
* Gaven vil bli benyttet på gravstedet som avdøde stedes til hvile på.
* Gaver som det ikke er mottatt skriftlig melding til – eller som gis til blomsterfondet uten å være knyttet til en bestemt gravferd – vil kirkevergen / fellesrådet benytte der behovet er størst.
* Blomsterfondet benyttes til forskjønnelse og oppgradering av de 4 gravplassene i Averøy, samt uteområdene rundt kirkene.
* De enkelte menighetene beholder rådigheten over tidligere og fremtidige minnegaver som er øremerket den enkelte kirke eller gravplass.

Har du spørsmål til denne ordningen med blomsterfond, ta kontakt med kirkekontoret på tlf 71 51 33 88 eller e-post: kirkekontoret@kirkeniaveroy.no

Bruhagen, 09.08.2017

Kirkevergen i Averøy